ভেঙে পড়ছে স্কুল ছাদের চাঙর, সংস্কারের দাবিতে বিক্ষোভ ছাত্র-ছাত্রী ও অভিভাবকদের

বসিরহাট: ভগ্নপ্রায় স্কুলের দশা। স্কুলের যত্রতত্র ভেঙে পড়ছে স্কুল ছাদের চাঙর। সংস্কারের দাবিতে এবার বিক্ষোভে শামিল স্কুল ছাত্র-ছাত্রী ও অভিভাবকরা (Student and Parents Protest)। ঘটনা উত্তর ২৪ পরগনার বসিরহাট (Basirhat) মহকুমা হাসনাবাদ থানা বিশপুর গ্রাম পঞ্চায়েতের অন্তর্গত দুর্গাপুর অবৈতনিক প্রাথমিক বিদ্যালয়ের।

সূত্রের খবর, স্কুল চলাকালীন কখনও শিক্ষকের মাথার পাশ দিয়ে আবার কখনও পড়ুয়াদের বেঞ্চের পাশেই ভেঙে পড়ছে ছাদের চাঙর। প্রায় ১০০ জন ছাত্রছাত্রী পড়াশুনা করে এই বিদ্যালয়ে। বারংবার প্রধান শিক্ষককে বলেও সংস্কার হয়নি বলে অভিযোগ অভিভাবকদের। বাধ্য হয়ে তাই আজ বৃহস্পতিবার সংস্কারের দাবিতে স্কুলের সামনে স্কুল ছাত্র-ছাত্রী ও অভিভাবকরা বিক্ষোভ দেখাতে শুরু করেন।

আরও পড়ুন: অভিষেক বন্দ্যোপাধ্যায়ের উপর হামলার হুমকি! গ্রেফতার যুবক

তাঁদের দাবি, গত কয়েকদিনে যত্রতত্র ভেঙে পড়ছে স্কুল ছাদের চাঙর। বৃষ্টির জল গায়ে পড়ছে পড়ুয়াদের। যদি সংস্কার না হয় তাহলে আমাদের সন্তানদের আর স্কুলে পাঠাব না। যদিও স্কুলের প্রধান শিক্ষক উৎপল মন্ডল জানান, আমি বিষয়টি ঊর্ধ্বতন কর্তৃপক্ষকে জানিয়েছি।

দেখুন অন্য খবর